ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 09.01.2017թ. ստացվել է բողոք:

Բողոք բերող անձ` «Էկոլոգիա Վ.Կ.Հ.» ՍՊԸ

Պատվիրատու` «Վ.Ա. Ֆանարջյանի անվան ուռուցքաբանության ազգային կենտրոն» ՓԲԸ

**Գնման ընթացակարգի ծածկագիրը և առարկան`** «ՈւԱԿ-ՊԸԾՁԲ-17/1» ծածկագրով պարզեցված ընթացակարգ /Հիվանդանոցային թափոնների հավաքման, փոխադրման և ոչնչացման ծառայությունների ձեռքբերում/:

**Բողոքի առարկան և պահանջը`**

* «Էկոլոգիա Վ.Կ.Հ.» ՍՊԸ-ի հայտը մերժելու մասին գնահատող հանձնաժողովի որոշումը դադարեցնելու և հայտերի վերագնահատման արդյունքում ընկերության հայտը գնահատել բավարար և ընկերությանը հաղթող ճանաչել որպես նվազագույն գնային առաջարկ ներկայացրած մասնակից:
* «Էկոպրոտեկտ» ՍՊԸ-ի հայտը մերժել գնային առաջարկում տեղ գտած անհամապատասխանության հիմնավորմամբ, ինչպես նաև հայտը ներկայացնող լիազորված անձի կողմից անձը հաստատող փաստաթուղթ չներկայացնելու հիմնավորմամբ:
* Կիրառել միջանկյալ միջոց, այն է՝ կասեցնել ընթացակարգի պայմանագիրը կնքելու գործընթացը մինչև խորհրդի կողմից սույն բողոքի վերաբերյալ որոշման ընդունումը:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**